stanford-oval/wikipedia huggingface dataset:
Sapirin–Whorfin hypoteesi
Lainauksia

»Ihmiset eivät elä pelkästään objektiivisessa maailmassa, tai yksin normaalisti ymmärretyn sosiaalisen aktiivisuuden maailmassa, vaan ovat paljolti tietyn kielen armoilla, josta on tullut ilmaisun väline heidän yhteiskunnalleen. On melkoinen illuusio kuvitella, että yksilö sopeutuu todellisuuteen olennaisesti ilman kielen käyttöä ja että kyseinen kieli on pelkästään välillinen keino ratkaista kommunikaation tai heijastuksen määrätyt ongelmat. Asian laita on, että 'todellinen maailma' on suurelta osin tiedostamatta rakennettu ryhmän kielitottumusten päälle. Mitkään kaksi kieltä eivät koskaan ole tarpeeksi samankaltaiset, jotta niiden voidaan ajatella kuvaavan samaa sosiaalista todellisuutta. Maailmat, joissa eri yhteisöt elävät, ovat erillisiä maailmoja, eivätkä pelkästään sama maailma eri nimilapuin... Näemme ja kuulemme ja koemme muuten pitkälti nykyisen kaltaisesti, koska yhteisömme kielitottumukset hylkäävät ennalta tietyt tulkintavaihtoehdot.»
»Analysoimme ja erittelemme luontoa äidinkieliimme perustuvia linjoja pitkin. Emme löydä ilmiöiden maailmasta eristämiämme kategorioita ja tyyppejä siksi, että ne tuijottavat jokaista tarkkailijaa; päinvastoin, maailma näyttäytyy vaikutelmien kaleidoskooppisessa, muuttuvassa kirjossa, joka täytyy organisoida mielissämme — ja tämä tarkoittaa suurelta osin mieliemme lingvistisia järjestelmiä. Leikkelemme luontoa, järjestämme sen käsitteiksi ja pidämme merkityksiä tärkeänä tavallamme, suurelta osin, koska olemme osapuolia sopimuksessa järjestellä se tällä tavoin — sopimus, joka pitää puheyhteisömme kautta ja on kodifioitu kielemme rakenteisiin. Sopimus on tietysti implisiittinen ja kirjoittamaton, mutta sen ehdot ovat absoluuttisen pitäviä; emme voi lainkaan puhua kelpuuttamatta sopimuksen sanelemaa organisointia ja datan luokittelua.»
Empiirisiä esimerkkejä

Keinotekoinen kieli ithkuil saavuttaa luonnollisia kieliä tarkemman täsmällisyyden ja sanastollisen diversiteetin hyvin monimutkaisen kieliopin perusteella. Kielessä on 81 taivutusmuotoa, kaksitoista uniikkia morfologista "muuttujaa" mutta vain 3600 sanan juurta.
E-Prime välttää käyttämästä sanaa "olla" yleissemanttisesti.
Loglan ja Lojban – kielet, jotka suunniteltiin SWH:n testaamiseen asettamalla hyvin erilaiset rajoitteet puhujille.
Toki pona — taolaisuuden inspiroima keinotekoinen kieli, jonka tarkoitus on muuttaa puhujiensa ajatusprosessia.
Kirjallisuutta

Language, Thought, and Reality: Selected Writings of Benjamin Lee Whorf. Benjamin Whorf, toimittanut John Carroll. MIT Press.
Selected Writings of Edward Sapir in Language, Culture, and Personality.  Edward Sapir, toimittanut David G. Mandelbaum. University of California Press.
The Demise of the Whorf Hypothesis (A Major Revision in the History of Linguistics). Danny Alford. 1978. Proceedings of the 4th Annual Meeting of the Berkeley Linguistics Society (1978), pp. 485-499. http://elanguage.net/journals/index.php/bls/article/view/2095/2068
The Great Eskimo Vocabulary Hoax and Other Irreverent Essays on the Study of Language G. Pullum. 1991. http://users.utu.fi/freder/Pullum-Eskimo-VocabHoax.pdf
Language Diversity and Thought: A Reformulation of the Linguistic Relativity Hypothesis. John A. Lucy. Cambridge: Cambridge University Press.
Grammatical Categories and Cognition: A Case Study of the Linguistic Relativity Hypothesis. John A. Lucy. Cambridge: Cambridge University Press.
Rethinking Linguistic Relativity. Toimittanut John Gumperz. Cambridge University Press.
The Language Instinct: How the Mind Creates Language. Steven Pinker. Perennial.
"What are the nine Eskimo words for snow?", 1979-02-16, The Straight Dope — Cecil Adams vastaa kysymykseen sanomalla, että inuktitutin kielen polysynteettisen luonteen takia on mahdotonta määrittää tiettyä lukumäärää.
"Are there nine Eskimo words for snow (revisited)?", 2001-02-02, The Straight Dope — Cecil Adams vastaa kritiikkiin listaamalla englannin kielen 15 lunta tarkoittavaa sanaa tehden johtopäätöksen, että mitä yleisesti SWH:sta sanotaankaan, käsitys siitä, että eskimonkieliset sanat lumelle tukevat hypoteesia, ei pidä paikkaansa.
On Innateness: Are Sparrow Songs "Learned" or "Innate". Teoksessa Hauser ja Konishi (toim.) The design of animal communication. Cambridge. MA. MIT PRESS.
Biolingvistiikka. Brattico 2008. Helsinki. Gaudeamus.
Language aqcusiotion. Core readings. Bloom 1993. Cambridge. MIT press.
Language identification in the limit. Gold 1967. Infromation and Control 10 447-474
Aiheesta muualla

Which comes first, language or thought? (englanniksi)
Language may shape human thought (englanniksi)
The Sapir-Whorf Hypothesis – kaksi perusperiaatetta: lingvistinen determinismi ja lingvistinen relativismi (englanniksi)
The Sapir-Whorf Hypothesis in Quotes (englanniksi)
The Great Whorf Hypothesis Hoax. (englanniksi)
Snyder

Snyder on muun muassa seuraavien henkilöiden sukunimi:
Clayton Snyder (s. 1987), yhdysvaltalainen näyttelijä
Dan Snyder (1978–2003), kanadalainen jääkiekkoilija
Dana Snyder (s. 1973), yhdysvaltalainen stand up -koomikko ja näyttelijä
Gary Snyder (s. 1930), yhdysvaltalainen runoilija
Joan Snyder (s. 1940), yhdysvaltalainen taidemaalari
John Joseph Snyder (1925–2019), yhdysvaltalainen roomalaiskatolinen piispa
Kyle Snyder (s. 1995), yhdysvaltalainen vapaapainin maailmanmestari ja olympiavoittaja
Margaret C. Snyder (1929–2021), yhdysvaltalainen yhteiskuntatieteilijä, YK:n naisten kehitysrahaston (UNIFEM) perustaja
Ruth Snyder (1895–1928), yhdysvaltalainen murhaan syyllistynyt kotirouva
Timothy Snyder (s. 1969), yhdysvaltalainen historioitsija ja kirjailija
Zack Snyder (s. 1966), yhdysvaltalainen elokuvaohjaaja
tuomari Snyder, kuvitteellinen hahmo Simpsoneissa.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Pajujärvi (Pihtipudas, Majaperä)

| Pajujärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°32′25″N, 25°20′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Alvajärven valuma-alue (14.48)
Laskujoki:  Pajujoki 
Järvinumero:  14.489.1.001
Mittaustietoja
Pinnankorkeus:  113,2 m  
Pituus:  530 m  
Leveys:  270 m  
Rantaviiva:  1,278 km  
Pinta-ala:  7,174 ha  
Tilavuus:  0.000078 km³ 
Keskisyvyys:  1,08 m  
Suurin syvyys:  3,3 m  
Saaria:  ei saaria 
 fiPajujärvi 
Pajujärvi  on Keski-Suomessa Pihtiputaalla  Majaperän lähellä sijaitseva järvi.
Maantietoa

Järvi on 530 metriä pitkä, 270 metriä leveä, ja sen pinta-ala on 7,2 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 77 600 kuutiometriä. Sen keskisyvyys on 1,1 metriä ja suurin syvyys on 3,3 metriä. Sen rantaviivan pituus on 1,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Alvajärven valuma-alueella (14.48), jonka Pajujoen valuma-alueeseen (14.489) se kuuluu. Järven vedenpinnan korkeus on 113,2 metriä mpy.
Pajujärvi (Pihtipudas, Uusiperä)

| Pajujärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°34′33″N, 25°10′30″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Alvajärven valuma-alue (14.48)
Laskupuro:  Pajupuro 
Järvinumero:  14.488.1.003
Mittaustietoja
Pinnankorkeus:  124,7 m  
Pituus:  610 m  
Leveys:  400 m  
Rantaviiva:  1,596 km  
Pinta-ala:  14,598 ha  
Tilavuus:  0,0001006 km³ 
Keskisyvyys:  0,69 m  
Suurin syvyys:  1,3 m  
Saaria:  ei saaria 
 fiPajujärvi 
Pajujärvi  on Keski-Suomessa Pihtiputaalla  Uusiperän lähellä sijaitseva järvi.
Maantietoa

Järvi on 610 metriä pitkä, 400 metriä leveä, ja sen pinta-ala on 14,6 hehtaaria. Järvellä ei ole kartan mukaan saaria. Järven tilavuudeksi on saatu 100 600 kuutiometriä. Sen keskisyvyys on 0,7 metriä ja suurin syvyys on 1,3 metriä. Sen rantaviivan pituus on 1,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Alvajärven valuma-alueella (14.48), jonka Junganjoen valuma-alueeseen (14.488) se kuuluu. Järven vedenpinnan korkeus on 124,7 metriä mpy.
Ondřej Pavelec

| Ondřej Pavelec |
| --- | --- |

Henkilötiedot
Syntynyt: 31. elokuuta 1987 (ikä 37) Kladno, Tšekkoslovakia
Kansalaisuus:   Tšekki
Jääkiekkoilija
Pelipaikka:  maalivahti
Hanska:  vasen
Pituus:  191 cm
Paino:  98 kg
Sarja:  NHL
Pelinumero:  31
Pelaajaura
Pääsarjaura:  2007–2018
Seurat:  New York Rangers   Atlanta Thrashers (NHL)   Chicago Wolves (AHL)   HC Bílí Tygři Liberec (Extraliga)   Pelicans (SML)   Winnipeg Jets (NHL)   Manitoba Moose (AHL)
NHL-varaus:  41. varaus, 2005 Atlanta Thrashers
Ondřej Pavelec (s. 31. elokuuta 1987 Kladno, Tšekkoslovakia) on tšekkiläinen jääkiekkomaalivahti ja maailmanmestari, joka edusti viimeisellä kaudellaan 2017–2018 NHL-seura New York Rangersia.
Pelaajaura > Uran alku Tšekissä ja QMJHL (2002–2007)

Pavelecin kasvattajaseura on HC Kladno, jossa hän pelasi joukkueen junioreissa kevääseen 2005. Kauden 2004–2005 aikana Pavelec pelasi myös yhden miesten ottelun HC Slanýn riveissä, Tšekin toiseksi korkeimmalla sarjatasolla 2. Národní Hokejová Ligassa. Atlanta Thrashers varasi Pavelecin kauden päätteeksi toisella kierroksella 41. pelaajana NHL:n varaustilaisuudessa 2005.
Pavelec siirtyi kaudeksi 2005–2006 Pohjois-Amerikkaan QMJHL-juniorisarjaan Cape Breton Screaming Eaglesin maalinsuulle. Hän pelasi siellä erinomaisen kauden ja hänellä oli runkosarjan paras päästettyjen maalien keskiarvo (2,51). Pavelec voitti siitä Jacques Plante Trophyn. Hänet valittiin myös QMJHL:n vuoden tulokkaaksi (RDS Cup) ja ensimmäiseen tähdistökentälliseen. Pavelecin päästettyjen maalien keskiarvo (2,52) oli QMJHL:n paras myös kaudella 2006–2007 ja hänet valittiin jälleen ensimmäiseen tähdistökentälliseen.
Pelaajaura > Atlanta Thrashers (2007–2011)

Toukokuussa 2007 Pavelec teki tulokassopimuksen Thrashersin kanssa ja hän siirtyi kaudeksi 2007–2008 Atlanta Thrashersin organisaatioon. Hän torjui lähes koko kauden AHL-joukkue Chicago Wolvesissa. Keväällä 2008 Pavelec torjui Wolvesille AHL:n mestaruuden, Calder Cupin. Hän pääsi kauden aikana pelaamaan myös seitsemän NHL-ottelua Thrashersissa. Pavelec debytoi NHL:ssä lokakuussa 2007.  Kaudella 2008–2009 hän pääsi pelaamaan 12 NHL-ottelua. Pavelec valittiin lokakuun 2008 AHL-maalivahdiksi.
Kaudella 2009–2010 Pavelec teki läpimurtonsa NHL:ään. Alkukaudella hän taisteli kakkosvahdin paikasta Johan Hedbergin kanssa, mutta ykkösvahti Kari Lehtosen loukkaannuttua Pavelec nousi Thrashersin ykkösmaalivahdiksi ja pelasi runkosarjassa 42 ottelua. Hän vakiinnutti paikkansa ykkösmaalivahtina. Kuntouduttuaan Kari Lehtonen kaupattiin Dallas Starsiin.
Pelaajaura > Winnipeg Jets (2011–2017)

Atlanta Thrashers myytiin keväällä 2011 kanadalaisille omistajille, jotka siirsivät seuran Winnipegiin ja nimesivät seuran kaupungin vanhan joukkueen mukaan Winnipeg Jetsiksi. Kausi 2011–2012 viivästyi NHL:n työsulun vuoksi. Pavelec pelasi syksyllä kuusi ottelua SM-liigajoukkue Pelicansissa ja 14 ottelua Tšekin Extraligan HC Bílí Tygři Liberecissä ennen NHL-kauden alkua.
Pavelec pelasi Winnipegissä kuusi kautta. Kaudeksi 2017–2018 hän siirtyi New York Rangersiin yhden vuoden sopimuksella. Kesällä 2018 Pavelec ei saanut yhdeltäkään NHL-seuralta sopimustarjousta, joten hän päätti lopettaa ammattilaisuransa.
Maajoukkueura

| Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Maa:   Tšekki> Miesten jääkiekko. |
| --- | --- | --- | --- |
|  Kultaa | Saksa 2010 | jääkiekko |  |
|  Pronssia | Slovakia 2011 | jääkiekko |  |
Pavelec edusti Tšekkiä alle 18-vuotiaiden MM-kilpailuissa vuonna 2005 ja nuorten MM-kilpailuissa vuonna 2007.
Pavelec valittiin Tšekin joukkueeseen vuoden 2010 Vancouverin talviolympialaisiin, mutta hän ei pelannut turnauksessa otteluakaan, vaan ykkösvahti Tomáš Vokoun pelasi kaikki Tšekin ottelut. Pavelec oli samassa asemassa myös kevään 2010 MM-kilpailuissa. Hän kuitenkin pääsi pelaamaan yhden ottelun alkulohkossa Norjaa vastaan. Tšekki hävisi ottelun 2–3. Joukkue voitti kuitenkin maailmanmestaruuden. Debyytti A-maajoukkueessa Pavelecilla tapahtui keväällä 2010 LG Hockey Gamesissa, jotka pelattiin ennen MM-kilpailuja.
Aiheesta muualla

Ondřej Pavelec The Internet Hockey Databasessa (englanniksi)
Ondřej Pavelec Eurohockey.com. (englanniksi)
Ondřej Pavelec Legends of Hockey -sivustolla (englanniksi)
Ondřej Pavelec Jatkoaika.comissa (Internet Archive)
Snuppy

Snuppy (Seoul National University puppy) on maailman ensimmäinen kloonattu koira. Rodultaan se on afgaaninvinttikoira, mutta sen kantanut emo oli labradorinnoutaja. Eteläkorealaiset tutkijat ilmoittivat kloonauksen onnistumisesta elokuussa 2005.
Kloonikoiran identtisyys vanhempansa kanssa varmistettiin geenitutkimuksella. Koe tehtiin Seoulissa samassa yliopistossa, jossa on aiemmin tehty kohuttuja ihmisen kloonialkioita.
Koiran kloonaamista on yritetty useita kertoja aikaisemminkin, mutta korealaisten yritys oli ensimmäinen terveen koiranpennun syntymään asti johtanut. Helppoa kloonin aikaansaaminen ei ollut nytkään, sillä alkioita siirrettiin keinoemoihin 1095. Narttukoiria oli kaikkiaan 123, mutta siirretyistä munasoluista raskauteen johti vain kolme. Yksi raskaus päättyi keskenmenoon ja elävänä syntyi kaksi pentua. Molemmat olivat syntyessään terveitä, mutta myöhemmin toinen kärsi ensin hengitysongelmista ja kuoli vain 21 päivän ikäisenä keuhkokuumeeseen. Ruumiinavauksessa siinä ei havaittu mitään rakenteellista vikaa. Näin ollen kloonauksen tehokkuus oli vain 1,6%.
Klooni tehtiin ottamalla afgaanivinttikoirauroksen korvasta otetuista soluista tuma ja istuttamalla ne narttukoirasta otettuihin lähes kypsiin munasoluihin. Näistä oli ensin poistettu solujen alkuperäinen tuma. Yhdistelmäsoluja pidettiin vielä muutama tunti sopivissa oloissa ja seurattiin, että tuma todella asettui soluun toimivaksi osaksi. Vasta tällaiset solut istutettiin emokoirien kohtuun.
Vastaavalla tumansiirtotekniikalla on aiemmin kloonattu Dolly-lammas. Lisäksi on kloonattu hiiriä, lehmiä, vuohia, sikoja, kaneja, kissoja, muuli, hevonen ja rottia. Koira poikkeaa monista muista nisäkkäistä munasolujen valmistumisajan ja - paikan suhteen eikä toistaiseksi ole onnistuttu kehittämään keinoa kasvattaa kypsiä munasoluja laboratoriossa. Siksi korealaiskokeessa otettiin koiranaarailta liki kypsät munasolut huuhtomalla niiden munajohtimista.
Koiran kloonauksesta ei oikeastaan ole suoranaista hyötyä, mutta teknisenä suorituksena se on merkittävä. Harvinaisten lajien säilyttämiseen se periaatteessa soveltuu. Eri koirarotujen ominaisuuksien kehittymisen tutkimiseen siitä voidaan myös saada apua. Teknisten ongelmien vuoksi kloonatuista koirista ei ainakaan vielä saada apua esimerkiksi ihmisten sairauksien tutkimiseen; hiirten kloonaaminen ja kasvattaminen on helpompaa ja nopeampaa.
Orimattilan helluntaiseurakunta

| Orimattilan helluntaiseurakunta |
| --- | --- |
Suuntautuminen:  helluntaiherätys
Kirkkokunta:  itsenäinen
Perustettu:  1966
Pastori:  Markku Karjalainen
Pääkirkko:  Rukoushuone Viljamaantie 18 16300 Orimattila
Aiheesta muualla
Sivusto
Infobox OKNimi-testi OK: 
Orimattilan helluntaiseurakunta on Orimattilassa toimiva helluntaiseurakunta. Seurakunta on perustettu vuonna 1966. Seurakunnan toimitilat sijaitsevat Orimattilan keskustassa Viljamaantiellä. Seurakunnan pastorina toimii Markku Karjalainen.
Seurakunnan toimintamuotoihin kuuluvat  jumalanpalvelusten lisäksi julistustyö, lapsityö, diakoniatyö, ympäristötyö ja lähetystyö.
Toimitilat

Orimattilan helluntaiseurakunnan rukoushuone on valmistunut vuonna 1984. Rukoushuoneen pinta-ala on 510 neliömetriä ja kirkkosalissa on istumapaikkoja 350 henkilölle. Rukoushuoneen suunnittelija on arkkitehti Veikko Gröhn.
Panama City Beach

| Panama City Beach |
| --- | --- |
 Kaupungin rantaviivaa.
 lippu:  vaakuna

 Koordinaatit: 30°10′36″N, 85°48′20″W 
Valtio:  Yhdysvallat
Osavaltio:   Florida
Piirikunta:  Bay
Pinta-ala:  
 – Kokonaispinta-ala:  50,49 km²
 – Josta vettä:  0,50 km² 
Korkeus:  3 m
Väkiluku (2010):  12 018
 – Väestötiheys:  251,71 as./km²
Aikavyöhyke:  UTC-6 (kesäaika UTC-5)
Lempinimi::  PCB, Capital of Redneck Riviera
Motto::  The World's Most Beautiful Beaches
 
 Kaupungin kotisivut 
Infobox OKVirheellinen NIMI-arvo: 
Panama City Beach on kaupunki Bayn piirikunnassa, Floridan osavaltiossa Yhdysvalloissa. Sen väkiluku oli vuoden 2010 väestönlaskennassa 12 018. Panama City Beachin pormestarina toimii Mark Sheldon.
Kuvia kaupungista

Rantaa kaupungissa.
Golfkenttä kaupungissa.
Aiheesta muualla

Kuvia tai muita tiedostoja aiheesta Panama City Beach Wikimedia Commonsissa
Kaupungin kotisivut (Arkistoitu – Internet Archive)
Siivet (kappale)

| ”Siivet” Paula Koivuniemi |
| --- | --- | --- |

Singlen tiedot
 Albumilta: Sen siksi tein
 A-puoli: ”Siivet”
 Julkaistu: 1988
 Tyylilaji: iskelmä
 Kesto: 03.35
 Levy-yhtiö: Sonet
muut singlet
|   | ”Siivet”  |   |
Siivet on suomalaisen iskelmätaiteilija Paula Koivuniemen single vuodelta 1988. Sen sävelsi ja sovitti Esa Nieminen, sanoituksen teki Juha Vainio. Singlen b-puolena on "Kysy mua", joka on Jorma Toiviaisen sanoittama käännös Toto Cutugnon alkuperäiskappaleesta "Come mai...?". "Siivet" on myös studioalbumin Sen siksi tein (1989) päätösraita. "Kysy mua" julkaistiin jo 1987 studioalbumilla Hei Buonanotte.
"Siivet" alkaa 26-sekuntisella introlla ja etenee pop-sävellykselle tavanomaisesti säkeistöstä sillan kautta kertosäkeistöön. Toisen säkeistön jälkeen kertosäkeistöä toistetaan kappaleen loppuun saakka. Sanoituksessa laulun kertoja näkee kurkiauran lentävän länteen, mikä aktivoi hänen haavemaailmansa.
Koivuniemi esitti sävellyksiä "Siivet" ja "Kysy mua" laajalla konserttikiertueella ja "Siivet"  osallistui Syksyn sävel -kilpailuun 1988.
Aiheesta muualla

Music.metason.net: Paula Koivuniem: Siivet
Oscar Mario Brown Jiménez

Oscar Mario Brown Jiménez (s. 6. elokuuta 1937 Panamá) on panamalainen roomalaiskatolinen piispa. Hänet vihittiin papiksi Panamán arkkihiippakuntaan 20. tammikuuta 1974 ja nimitettiin sen vihkipiispaksi sekä Sciliumin titulaaripiispaksi 30. joulukuuta 1985. Piispaksi vihkiminen seurasi 22. helmikuuta 1986. Pääkonsekraattorina toimi Marcos Gregorio McGrath, jota avustivat José María Carrizo Villarreal ja Carlos Ambrosio Lewis Tullock.
Brown Jiménez sai 17. joulukuuta 1994 nimityksen Santiago de Veraguasin piispaksi, jonka virkaan hänet asetettiin 11. helmikuuta 1995. Hän jäi eläkkeelle 30. huhtikuuta 2013.
Slovakian presidentinvaalit 2019

Slovakian presidentinvaalien 2019 ensimmäinen kierros järjestettiin Slovakiassa 16. maaliskuuta, ja toinen kierros 30. maaliskuuta 2019. Istuva presidentti Andrej Kiska ei pyrkinyt toiselle kaudelle. Vaalien ensimmäisellä kierroksella oli 15 ehdokasta. Toiselle kierrokselle etenivät kaksi eniten ääniä saanutta ehdokasta: Progressiivinen Slovakia -puolueen Zuzana Čaputová ja Smer-SD-puolueelta tukea saanut, mutta sitoutumattomana ehdolle asettunut Maroš Šefčovič.
Čaputová valittiin presidentiksi 58,4 prosentin ääniosuudella, Šefčovičin saadessa 41,6 prosenttia äänistä. Čaputovásta tulee maansa kaikkein nuorin, ja ensimmäinen naispuolinen, presidentti astuessaan virkaan 15. kesäkuuta 2019.
Äänestämininen

Vaalien ensimmäisellä kierroksella äänioikeuttaan käytti 2 158 859 slovakkia, mikä oli 48,74 prosenttia kaikista äänioikeutetuista. Toisella kierroksella äänestysaktiivisuus laski 41,79 prosenttiin, kun 1 847 417 ihmistä äänesti.
Ehdokkaat

| Ehdokas | Puolue | Ääniä (1>  kierros) | % | Ääniä (2>  kierros) | % |
| --- | --- | --- | --- | --- | --- |
| Béla Bugár | Most-Híd | 66 667 | 3,10 % |  |  |
| Zuzana Čaputová | PS | 870 415 | 40,57 % | 1 056 582 | 58,40 % |
| Martin Daňo | sit. | 11 146 | 0,51 % |  |  |
| Štefan Harabin | sit. | 307 823 | 14,34 % |  |  |
| Eduard Chmelár | sit. | 58 965 | 2,74 % |  |  |
| Marian Kotleba | ĽSNS | 222 935 | 10,39 % |  |  |
| Milan Krajniak | SME | 59 464 | 2,77 % |  |  |
| József Menyhárt | SKS-MKP | 1 208 | 0,05 % |  |  |
| František Mikloško | sit. | 122 916 | 5,72 % |  |  |
| Robert Mistrík | sit.* | 3 318 | 0,15 % |  |  |
| Maroš Šefčovič | sit.** | 400 379 | 18,66 % | 752 403 | 41,59 % |
| Róbert Švec | SHO | 6 567 | 0,30 % |  |  |
| Bohumila Tauchmannová | sit. | 3 535 | 0,16 % |  |  |
| Juraj Zábojník | sit. | 6 219 | 0,28 % |  |  |
| Ivan Zuzula | SKS | 3 807 | 0,17 % |  |  |

*SaS:n tuella  **SMER-SD:n tuella.
Lähteet:
Pallacanestro Treviso

| Benetton Treviso |
| --- | --- |

Perustettu:  1954
Historia:  1954–2012
Areena:  Palaverde kapasiteetti 5 134
Kotipaikka:  Treviso, Italia
Värit:           
Mestaruudet:   Italian mestaruus (5)  Italian Cup (8)  Italian Super Cup (4)  Saporta Cup (2) 
Kotisivu:  www.benettonbasket.it
Pallacanestro Treviso oli italialainen koripalloseura Trevisossa. Sponsorointisyistä seura tunnettiin nimillä Benetton Basket ja Benetton Treviso.
Historia

Seura perustettiin vuonna 1952, mutta menestys ei ollut suurta vielä moneen vuoteen. Asiat muuttuivat vuonna 1982, kun Benetton ryhtyi seuran sponsoriksi. Seura voitti ensimmäisen Italian mestaruuden vuonna 1992 kun Toni Kukoč liittyi joukkueeseen. Seuraavana vuonna joukkue venyi Euroliigan finaaliin, mutta CSP Limoges oli joukkueelle liian kova vastus. Vuonna 1995 joukkue voitti ensimmäisen kansainvälisen mestaruutensa kun se voitti Saporta Cupin.
Seuraava esiintyminen Euroliigan finaalissa oli kaudella 2002-2003, jolloin voiton vei FC Barcelona. Viimeisimmän Italian mestaruuden seura voitti vuonna 2006, jolloin se voitti finaaleissa Climamio Bolognan.
Kauden 2011–2012 päätteeksi seura suljettiin pois pääsarjasta.
Entisiä pelaajia

| 0 | 1 | 2 | 3 | 4 | 5 |
| --- | --- | --- | --- | --- | --- |
|   Andrea Bargnani   Denis Marconato   Željko Rebrača   Níkos Zísis |     |   Jorge Garbajosa   Toni Kukoč   Uroš Slokar   Ramūnas Šiškauskas |     |   David Bluthenthal   Marcus Brown   Drew Nicholas   Pops Mensah-Bonsu |  |
Aiheesta muualla

Virallinen kotisivu (Arkistoitu – Internet Archive) (italiaksi)
Joukkue ULEB Eurocupin sivuilla (englanniksi)
Pallada (1899)

| Pallada |
| --- | --- |
 Pallada

Aluksen vaiheet
Rakentaja:  Amiraliteetin telakka, Pietari
Kölinlasku:  1. joulukuuta 1895
Laskettu vesille:  elokuu 1899
Palveluskäyttöön:  1902
Poistui palveluskäytöstä:  upotettu 8. joulukuuta 1904
Loppuvaihe:  1905 keisarillisen Japanin laivaston Tsugaru 1922 palveluksesta 1924 upotettu maalilaivana
Tekniset tiedot
Uppouma:  6 839 t
Pituus:  126,8 m
Leveys:  16,8 m
Syväys:  7,3 m
Koneteho:  13 000 hv
Nopeus:  19 solmua
Miehistöä:  578
Aseistus
Aseistus:  8 × 152 mm tykkiä 24 × 75 mm tykkiä 8 × 37 mm tykkiä 3 × 381 mm torpedoputkea
Pallada (ven. Варяг) oli Venäjän keisarikunnan laivaston Pallada-luokan panssarikansiristeilijä.
Valmistus

Alus tilattiin Pietarista Amiraliteetin telakalta, missä köli laskettiin 1. joulukuuta 1895. Alus laskettiin vesille elokuussa 1899 ja valmistui 1902.
Palvelus

Venäjän-Japanin sodan alkaessa alus oli Port Arthurissa. Siihen osui torpedo 8. helmikuuta 1904, mutta hiilivarastojen syttymisestä huolimatta alus ei vaurioitunut pahoin.
Elokuussa 1904 Keltaisenmeren taistelussa alukseen osui jälleen torpedo, mutta se kykeni palaamaan Port Arthuriin. Vauriot estivät sen osallistumisen läpimurtoyritykseen ja se jäi loukkuun. Aluksen tykit siirrettiin maihin linnakkeiden aseistukseksi samoin kuin suuri osa sen miehistöstä miehittämään linnakkeita. Alus upposi japanilaisen yhdentoista tuuman haupitsin kranaatin osuttua siihen 8. joulukuuta.